กฎกระทรวงกฎกระทรวงแบ่งส่วนราชการสำนักข่าวกรองแห่งชาติสำนักนายกรัฐมนตรีพ.ศ.๒๕๔๕[๑] อาศัยอำนาจตามความในมาตรา ๘ ฉแห่งพระราชบัญญัติระเบียบบริหารราชการแผ่นดิน พ.ศ. ๒๕๓๔ซึ่งแก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่ ๔) พ.ศ.๒๕๔๓ นายกรัฐมนตรีออกกฎกระทรวงไว้ ดังต่อไปนี้ข้อ ๑ให้สำนักข่าวกรองแห่งชาติมีภารกิจเกี่ยวกับกิจการข่าวกรองและปฏิบัติการทางการข่าวให้มีสมรรถนะใกล้เคียงกับหน่วยข่าวของต่างประเทศโดยให้มีอำนาจหน้าที่ดังต่อไปนี้(๑) ดำเนินการตามกฎหมายว่าด้วยข่าวกรองแห่งชาติ(๒) ปฏิบัติการอื่นใดตามที่กฎหมายกำหนดให้เป็นอำนาจหน้าที่ของสำนักข่าวกรองแห่งชาติหรือตามที่นายกรัฐมนตรีหรือคณะรัฐมนตรีมอบหมายข้อ ๒ให้แบ่งส่วนราชการสำนักข่าวกรองแห่งชาติ ดังต่อไปนี้(๑) สำนักงานเลขานุการกรม(๒) กอง ๑(๓) กอง ๒(๔) กอง ๓(๕) กอง ๔(๖) กอง ๕(๗) กอง ๖(๘) กอง ๗(๙) กอง ๘(๑๐) กอง ๙(๑๑) กอง ๑๐(๑๒) กอง ๑๑(๑๓) กอง ๑๒(๑๔) กอง ๑๓(๑๕) กอง ๑๔(๑๖) กอง ๑๕ข้อ ๓ส่วนราชการสำนักข่าวกรองแห่งชาติ มีอำนาจหน้าที่ดังต่อไปนี้(๑) สำนักงานเลขานุการกรมมีอำนาจหน้าทีดังต่อไปนี้(ก) ดำเนินการเกี่ยวกับการบริหารงานทั่วไปและปฏิบัติงานสารบรรณของสำนักข่าวกรองแห่งชาติ(ข) ดำเนินการเกี่ยวกับการเงิน การบัญชีการงบประมาณ การพัสดุ อาคารสถานที่ ยานพาหนะ และการจัดพิมพ์เอกสารต่าง ๆในกิจการของสำนักข่าวกรองแห่งชาติ(ค)ดำเนินการเกี่ยวกับการจัดระบบงานและบริหารงานบุคคลของสำนักข่าวกรองแห่งชาติ(ง)ดำเนินการอื่นใดที่มิได้กำหนดให้เป็นอำนาจหน้าที่ของส่วนราชการใดของสำนักข่าวกรองแห่งชาติ(จ)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๒) กอง ๑ มีอำนาจหน้าที่ดังต่อไปนี้(ก) ดำเนินการเกี่ยวกับการฝึกอบรมและพัฒนาทรัพยากรบุคคลของสำนักข่าวกรองแห่งชาติ(ข)ดำเนินการเกี่ยวกับการฝึกอบรมและเผยแพร่ความรู้ด้านการข่าวกรองและต่อต้านข่าวกรองแก่หน่วยข่าวอื่นในประชาคมข่าวกรอง(ค)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๓) กอง ๒ มีอำนาจหน้าที่ดังต่อไปนี้(ก)ดำเนินการเกี่ยวกับการบริการสื่อสารและโทรคมนาคมของสำนักข่าวกรองแห่งชาติตลอดจนศึกษา พัฒนา ระบบสื่อสาร ระบบไฟฟ้าอุปกรณ์เทคนิคเพื่อสนับสนุนการทำงานทั้งระบบของสำนักข่าวกรองแห่งชาติ(ข) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๔) กอง ๓ มีอำนาจหน้าที่ดังต่อไปนี้(ก)ดำเนินการเกี่ยวกับการรักษาความปลอดภัยฝ่ายพลเรือนรวมถึงการรักษาความลับของทางราชการสำหรับส่วนราชการทั้งปวงในฝ่ายพลเรือน(ข) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๕) กอง ๔ มีอำนาจหน้าที่ดังต่อไปนี้(ก)ดำเนินการเกี่ยวกับการผลิตข่าวกรองยุทธศาสตร์และวิเคราะห์วิจัยในประเทศ(ข)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๖) กอง ๕ มีอำนาจหน้าที่ดังต่อไปนี้(ก)ดำเนินการเกี่ยวกับการปฏิบัติการทางการข่าวกรองและต่อต้านข่าวกรองในส่วนกลาง(ข)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๗) กอง ๖ มีอำนาจหน้าที่ดังต่อไปนี้(ก)ดำเนินการเกี่ยวกับการปฏิบัติการทางการข่าวกรองและต่อต้านข่าวกรองด้วยเครื่องมือเทคนิค(ข)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๘) กอง ๗ มีอำนาจหน้าที่ดังต่อไปนี้(ก) ดำเนินการเกี่ยวกับการปฏิบัติการทางการข่าวกรองและต่อต้านข่าวกรองในส่วนภูมิภาค(ข)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๙) กอง ๘ มีอำนาจหน้าที่ดังต่อไปนี้(ก)ดำเนินการผลิตข่าวกรองยุทธศาสตร์และวิเคราะห์วิจัยเกี่ยวกับประเทศในภูมิภาคเอเชีย- แปซิฟิก ตะวันออกกลาง แอฟริกา และเอเชียใต้เว้นแต่ประเทศในเอเชียตะวันออกเฉียงใต้(ข)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๑๐) กอง ๙ มีอำนาจหน้าที่ดังต่อไปนี้(ก) ดำเนินการผลิตข่าวกรองยุทธศาสตร์และวิเคราะห์วิจัยเกี่ยวกับประเทศในเอเชียตะวันออกเฉียงใต้สมาคมอาเซียน และความร่วมมือในภูมิภาคภายใต้กรอบอื่น ๆ(ข)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๑๑) กอง ๑๐ มีอำนาจหน้าที่ดังต่อไปนี้(ก) ดำเนินการผลิตข่าวกรองยุทธศาสตร์และวิเคราะห์วิจัยเกี่ยวกับประเทศในทวีปอเมริกาและทวีปยุโรปประเทศรัสเซียและเครือรัฐเอกราช องค์การระหว่างประเทศรวมทั้งเศรษฐกิจการเมืองและความมั่นคงโลก(ข)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๑๒) กอง ๑๑ มีอำนาจหน้าที่ดังต่อไปนี้(ก)ปฏิบัติงานเกี่ยวกับความร่วมมือด้านการข่าวกรองและการต่อต้านข่าวกรองกับหน่วยข่าวกรองต่างประเทศทั้งในประเทศและต่างประเทศ(ข)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๑๓) กอง ๑๒ มีอำนาจหน้าที่ดังต่อไปนี้(ก) ดำเนินการเกี่ยวกับงานวางระบบจัดทำระบบข้อมูล ฐานข่าวรวมของสำนักข่าวกรองแห่งชาติ วิจัยและพัฒนาระบบฐานข้อมูลเชื่อมโยงฐานข้อมูลกับหน่วยราชการอื่น ๆ ตรวจสอบฐานข้อมูล(ข) ดำเนินการเกี่ยวกับงานห้องสมุดของสำนักข่าวกรองแห่งชาติ(ค)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๑๔) กอง ๑๓ มีอำนาจหน้าที่ดังต่อไปนี้(ก)ดำเนินการรวบรวมข้อมูลข่าวสารจากระบบการติดต่อสื่อสารทางสื่ออิเล็กทรอนิกส์ที่อาจกระทบต่อผลประโยชน์และความมั่นคงของชาติ(ข)ดำเนินการรวบรวมข้อมูลข่าวสารจากวิทยุกระจายเสียงและวิทยุโทรทัศน์ทั้งในประเทศและต่างประเทศที่อาจกระทบต่อผลประโยชน์และความมั่นคงของชาติหรือกระทบต่อความสัมพันธ์ระหว่างประเทศ(ค)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๑๕) กอง ๑๔ มีอำนาจหน้าที่ดังต่อไปนี้(ก) ปฏิบัติการเกี่ยวกับการต่อต้านการก่อการร้าย(ข)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๑๖) กอง ๑๕ มีอำนาจหน้าที่ดังต่อไปนี้(ก)ปฏิบัติการสืบสวนและต่อต้านข่าวกรองเกี่ยวกับการดำเนินการใด ๆที่กระทำโดยเทคโนโลยีสารสนเทศและเครือข่ายคอมพิวเตอร์ที่อาจเป็นภัยต่อความมั่นคงของชาติ(ข)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมายให้ไว้ณ วันที่ ๙ ตุลาคม พ.ศ. ๒๕๔๕พันตำรวจโททักษิณ ชินวัตรนายกรัฐมนตรีหมายเหตุ:- เหตุผลในการประกาศใช้กฎกระทรวงฉบับนี้ คือ เนื่องจากมาตรา ๘ ฉแห่งพระราชบัญญัติระเบียบบริหารราชการแผ่นดิน พ.ศ. ๒๕๓๔ ซึ่งแก้ไขเพิ่มเติมโดยพระราชบัญญัติระเบียบบริหารราชการแผ่นดิน(ฉบับที่ ๔) พ.ศ. ๒๕๔๓ บัญญัติว่า การแบ่งส่วนราชการภายในสำนักงานรัฐมนตรี กรมหรือส่วนราชการที่เรียกชื่ออย่างอื่นและมีฐานะเป็นกรม ให้ออกเป็นกฎกระทรวงและให้ระบุอำนาจหน้าที่ของแต่ละส่วนราชการไว้ในกฎกระทรวงด้วยเพื่อให้สอดคล้องกับบทบัญญัติดังกล่าวสมควรแบ่งส่วนราชการภายในสำนักข่าวกรองแห่งชาติ สำนักนายกรัฐมนตรีและระบุอำนาจหน้าที่ของแต่ละส่วนราชการดังกล่าวให้เหมาะสมกับสภาพของงาน จึงจำเป็นต้องออกกฎกระทรวงนี้ดลธี/พิมพ์๑๗มีนาคม ๒๕๕๔พัสสน/ผู้ตรวจ๑๘มีนาคม ๒๕๕๔[๑] ราชกิจจานุเบกษา เล่ม ๑๑๙/ตอนที่ ๑๐๓ ก/หน้า ๓๓/๙ ตุลาคม ๒๕๔๕